ΓΡΑΠΤΗ ΕΡΩΤΗΣΗ E-3019/96 υποβολή: Riccardo Garosci (UPE), Gian Boniperti (UPE) και Luigi Florio (UPE) προς την Επιτροπή (11 Νοεμβρίου 1996)

Θέμα: Χρηματικές κυρώσεις λόγω ποσοστώσεων γάλακτος στην Ιταλία

Λαμβάνοντας υπόψη ότι επεβλήθη στην Ιταλία πρόστιμο ύψους 421 δισ. LIT για την υπέρβαση των ποσοστώσεων γάλακτος που καθόρισε η ΕΕ 7 έχοντας υπόψη ότι είναι πολύ δύσκολος ο ακριβώς υπολογισμός της ποσότητας γάλακτος που παράγει μια χώρα η οποία καταναλώνει και εισαγόμενο γάλα 7 έχοντας υπόψη ότι υπάρχουν μόνο κατά προσέγγιση υπολογισμοί του Ιταλικού Οργανισμού Παρέμβασης για την ιταλική παραγωγή γάλακτος που κυμαίνεται από 95-108 εκ. εκατοστόκιλα, ότι ο τομέας των εκτροφέων μόλις επλήγη από την επιδημία της τρελλής αγελάδας και ότι το πρόσθετο αυτό χρηματικό μέτρο σε βάρος τους θέτει σε κίνδυνο χιλιάδες θέσεις εργασίας με αναπόφευκτη συνέπεια τη σφαγή 120 χιλ. ζώων 7

1. Δεν θεωρεί η Επιτροπή ότι θα έπρεπε να παρέμβει για την αναστολή της χρηματικής ποινής που επιβλήθη στους ιταλούς εκτροφείς μέχρις ότου πραγματοποιηθούν νέοι και πιο αξιόπιστοι υπολογισμοί της παραγωγής λαμβάνοντας μεταξύ άλλων υπόψη το γεγονός ότι το Περιφερειακό Δικαστήριο της Μπρέσια έχει κάνει ήδη δεκτή την προσφυγή 900 εκτροφέων παγώνοντας το τεράστιο πρόστιμο;

2. Δεν θεωρεί η Επιτροπή ότι πρέπει να φροντίζει ώστε όλες οι ανακοινώσεις προς τους παραγωγούς σχετικά με τις παραγόμενες ποσότητες γάλακτος και τα αντισταθμιστικά ποσά να φθάνουν εντός των προβλεπομένων προθεσμιών και όχι πάντοτε με καθυστέρηση;

3. Δεν θεωρεί η Επιτροπή ότι πρέπει να διασφαλίσει τόσο τις θέσεις εργασίας χιλιάδων εκτροφέων, όσο και την ποιότητα του προϊόντος που κυρώσεις τέτοιου είδους θέτουν σε κίνδυνο;

Απάντηση του κ. Fischler εξ ονόματος της Επιτροπής (29 Νοεμβρίου 1996)

Η κοινοτική νομοθεσία ορίζει ότι η συμπληρωματική εισφορά στην παραγωγή γάλακτος, οφείλεται για τις ποσότητες που υπερβαίνουν τη συνολική εγγυημένη ποσότητα σε επίπεδο κράτους μέλους.

Για την περίοδο 1995-1996, έντεκα κράτη μέλη, συμπεριλαμβανομένης της Ιταλίας, υπερέβησαν τη συνολική ποσότητα.

Η λειτουργία του καθεστώτος απαιτεί τη γνώση των ποσοτήτων που παραδόθηκαν ή πωλήθηκαν άμεσα από τους παραγωγούς γάλακτος. Κάθε χρόνο, πριν από τις 15 Μαΐου, ο αγοραστής ανακοινώνει στην αρχή του κράτους μέλους το συνολικό όγκο ισοδύναμου γάλακτος που του παραδόθηκε από τους παραγωγούς καθώς και τις επιμέρους ποσότητες αναφοράς. Πριν από την 1η Σεπτεμβρίου κάθε έτους, ο αγοραστής που οφείλει την εισφορά, καταβάλλει το οφειλόμενο ποσό σύμφωνα με τις λεπτομέρειες που καθορίζονται από το κράτός μέλος.

Το Αξιότιμο Μέλος του Ευρωπαϊκού Κοινοβουλίου μπορεί να διαπιστώσει ότι εάν παρακολουθούνται οι υποχρεώσεις αυτές, είναι εύκολο να έχει μια τέλεια γνώση των παραγόμενων ποσοτήτων. Οι υποχρεώσεις αυτές συνιστούν τη βάση λειτουργίας του καθεστώτος ποσοστώσεων.

Όσον αφορά το πρώτο θέμα που έθεσε το Αξιότιμο Μέλος του Ευρωπαϊκού Κοινοβουλίου, η Επιτροπή θεωρεί ότι η διαμάχη και η δίκη δεν έχουν ανασταλτικό χαρακτήρα για την πληρωμή της συμπληρωματικής εισφοράς. Σύμφωνα με την κοινοτική νομοθεσία, είναι ο αγοραστής που οφείλει την εισφορά και καταβάλλει στον αρμόδιο οργανισμό το οφειλόμενο ποσό το οποίο κατακρατεί επί της τιμής του γάλακτος που καταβλήθηκε στους παραγωγούς οι οποίοι οφείλουν την εισφορά, και όταν δεν συμβαίνει αυτό, την εισπράττει με κάθε μέσο.

Όσον αφορά το δεύτερο θέμα η Επιτροπή θεωρεί ότι το πρόβλημα της ανακοίνωσης των δέδομένων με την καλή διαχείριση του καθεστώτος ρυθμίστηκε με τις διατάξεις των άρθρων 3 και 4 του κανονισμού (ΕΟΚ) αριθ. 536/93 ((ΕΕ αριθ. L 57 της 10.03.1993 )). Επίσης οι μέθοδοι για την πραγματοποίηση της αντιστάθμισης μεταξύ των ποσοτήτων που παράγονται καθ'υπέρβαση και των ποσοτήτων αναφοράς που δεν έχουν χρησιμοποιηθεί είναι αυστηρές και ορίζονται επακριβώς από τη νομοθεσία. Υπό τις συνθήκες αυτές, όταν οι διατάξεις εφαρμόζονται σωστά από το κράτος μέλος δεν υπάρχει λόγος αμφιβολίας ότι η διαδικασία αντιστάθμισης μπορεί να ωφελήσει εγκαιρα όλους τους παραγωγούς που την χρειάζονται.

Όσον αφορά το τρίτο θέμα, η Επιτροπή θεωρεί ότι το καθεστώς ποσοστώσεων έχει πράγματι θεμελιώδη χαρακτήρα για τη διατήρηση της παραγωγής γάλακτος και, κατά συνέπεια, τη χρήση στις ζώνες όπου αλλοιώς δεν θα υπήρχε καμία γεωργική δραστηριότητα. Τελικά η Επιτροπή θεωρεί ότι το καθεστώς συμπληρωματικής εισφοράς στην παραγωγή γάλακτος ως μέθοδος ελέγχου της προσφοράς, έχει θετικό αποτέλεσμα στην ποιότητα των γαλακτοκομικών προϊόντων.